JUMAL KÕNELEB
Tere jälle! Jumal on tõesti hea Jumal.
Tema headus kestab igavesti. Meie elu on olnud imesid täis.
Piibel on täis imesid, lugusid ja jutustusi Jumalast,
kes aitab ja päästab.
Selline on meie Taevane Isa.
Täna tahame jälle sind julgustada.
Täna vaatame 2 Kuningate raamatut. Alustame 4 peatüki algusest.
"Kord hüüdis Eliisale keegi naine, üks prohvetijüngrite naisi, öeldes:
Su sulane, minu mees, on surnud.
Ja sa tead, et su sulane kartis Issandat.
Nüüd tuleb võlausaldaja mu kahte poega enesele orjaks võtma.”
See on lugu üksikvanemast emast, kelle mees on surnud.
Sel ajal ei käinud Iisraeli naised tööl.
Kui mees suri, siis polnud millegist elada.
Polnud mingit sotsiaalabisüsteemi, millele loota.
Ainus tugi oli tema kaks poega,
kes suuremaks kasvades saavad tööd teha ja aidata peret elatada.
Tegemist on võimatu olukorraga.
Naine on mingil põhjusel kas oma mehe võlgades
või pidanud ise võlgu võtma, et hakkama saada
ja nüüd võlausaldaja on tulekul.
Arvete virnad on kasvanud suureks ja inkasso on tulekul.
Mida ma teen? Kuidas nende võlgadega toime tulla?
Ta on kindlasti ööd otsa mõelnud ja pead murdnud.
Kui ma otsiks teise ja kolmanda töökoha,
peaksin tegema päeval, õhtul ja öösel tööd.
Peaksin lapsed, koera ja kassi tööle saatma, müüma mööbli jms.
Mida veel välja mõelda?
Võimatu olukord.
Mitmed meist võivad praegusel hetkel olla sellises olukorras.
Aga on olemas keegi, kes aitab võimatutes oluordades.
Iga Jumala sõna on antud meile julgustuseks.
Need jutustused ei ole lihtsalt niisama
ammuste isikute käekäigu kirjeldamiseks.
Iga Jumala sõna on meile julgustuseks.
Ka see lugu räägib meile,
mida Jumal võib võimatutes olukordades teha.
Pane tähele, et naine oli kaotamas oma ainsat tuge -
võlausaldaja oli tulemas viima ta poegi orjadeks.
Aga mis juhtus edasi?
Jumala prohvet Eliisa ütles temale: Mis ma pean sulle tegema?
Ütle mulle, mis sul kojas on.”
Ja ta vastas: Su teenijal ei ole kojas midagi muud kui kruus õli.”
Mul ei ole midagi, ei miskit.
Ainult nii palju õli, kui on vaja enda võidmiseks.
Siis prohvet ütles: Mine palu enesele külast astjaid,
kõigilt oma naabreilt, tühje astjaid ja mitte liiga vähe!"
Siis mine ja sule uks enese ja oma poegade järelt
ja vala kõigisse neisse astjaisse; ja mis saab täis, pane kõrvale!”
Ta pidi kokku tooma kõik tühjad nõud.
Kui selle saate pärast palvetasin, siis nägin,
et me kõik võtsime oma elude tühjad anumad -
erinevad palvesoovid ja vajadused, mis meil on.
Ihuhädad, majanduslikud raskused, laste vajadused, kõik muud asjad,
mille eest oleme palvetanud.
Meie omaste ja lähedaste pääste pärast.
Millisel eluaalal tahes sul on tühjad anumad,
võta need nüüd selle poole tunni ajal ja viime need tühjad nõud Jumalale.
Kas tead, mis juhtub, kui me viime oma tühjad anumad Issandale?
Ta tuleb ja hakkab täitma. Ta täidab.
Õli hakkab voolama
ja Ta hakkab tegema nii mitmeid imesid,
kui palju meil on neid anumaid.
Nii palju, kui me Talle viime.
Seda õli oleks antud sellele naisele rohkem,
kui ta oleks viinud Issanda ette rohkem anumaid.
Just nii mitu nõud, kui me Issandale viime,
Ta täidab ja täidab ja täidab.
Võtame järgmise kirjakoha.
Ma mõtlen, et see astjatesse tulev õnnistus on sama,
mida Jumal ütles Aadamale ja Eevale.
Paljunege ja täitke maa.
Olge viljakad. Seda Issand tahabki.
Matteuse 14:13 on olukord, kus Ristija Johannes on just surnud
ja Jeesus on ilmselgelt kurb.
Sõna ütleb nii: "Kui Jeesus sai sellest kuulda,
eemaldus ta sealt paadiga tühja paika, et olla omaette."
Ta tahtis olla omas rahus.
"Ja kui rahvahulgad sellest kuulsid, järgnesid nad talle jalgsi linnadest."
Inimesed, kes olid külades Jeesuse ümbruses,
kuulsid, et Issand Jeesus on seal nende lähedal.
Kui meie oleme siin koos Jeesuse nimel,
siis on Tema siin meie keskel.
Inimesed jätsid oma argiaskeldused ja läksid Jeesusele järele.
Keset töönädalat, keset koristamist ja lastehoidmist,
huviringidesse sõidutamist, maksukogumist ja muud sellist.
Nad jätsid need tähtsad tegemised ja läksid Jeesust kuulama,
läksid Temale järele.
Nad unustasid isegi enestele ja lastele toitu kaasa võtta.
Oli see nüüd tark tegu? Ei.
Piibel aga ütleb, et on vähe asju, mis on olulised. Õieti üks ainus.
Nad valisid Jeesuse. Toit ununes.
"Ja kui Jeesus astus paadist välja ja nägi suurt rahvahulka,
läks ta meel haledaks"
Kui Jeesus nägi neid kokkutulnud inimesi
ja nende vajadusi, siis Ta süda täitus kaastundega.
Tal oli neist hale meel.
Praeguselgi hetkel on Tema süda täis kaastunnet.
Ta hakkas õpetama ja rääkima nende eludesse
ning tervendama haigeid.
"Õhtu jõudes aga astusid Jeesuse jüngrid Ta juurde
ja ütlesid: Paik on üksildane ja aeg juba hiline,
lase nüüd rahvahulgad ära minna,
et nad läheksid küladesse endale süüa otsima!”
Isaand, need inimesed on siin söömata olnud,
pead saatma nad enesele toitu hankima.
Aga Jeesus ütles: Neil ei ole tarvis ära minna.
Andke teie neile süüa!”
Andke teie neile süüa! Nemad aga ütlesid talle:
Meil ei ole siin rohkem kui vaid viis leiba ja kaks kala.”
See on olukord, milles oleme olnud mitmeid kordi.
Issand ütles meile: "Looge kristlik kool."
Millest ja millistest ressurssidest me seda peaks tegema?
Kust saame raha õpetajate palkadeks,
elektri ja kütuse jaoks, kindlustuse maksmiseks jne.?
Kust tulevad ressursid?
Kuidas saame õpetajad, oskused ja teadmised?
Issand, meile ei ole muud kui kaks kala ja viis leiba!
Meil oli viis last ja karp kriite.
Võimatu olukord. Kuidas sellest peaks piisama? Kuidas seda teha?
Ja mida Issand ütles?
Aga tema ütles: Tooge need mulle siia!”
"Tooge need viis leiba ja kaks kala - see jüngrite pisku mulle! "
"Ja Jeesus käskis rahvahulkadel istuda rohule,
võttis need viis leiba ja kaks kala, vaatas üles taevasse,
õnnistas, murdis ning andis leivad jüngrite kätte,
jüngrid aga andsid need rahvale.
Ja kõik sõid ja said kõhud täis.
Ja ülejäänud palakesi korjati kaksteist korvitäit.
Aga sööjaid oli ligi viis tuhat meest, peale selle veel naised ja lapsed."
Kui me toome oma pisku Issandale,
oma tühjad nõud, kalad ja leivad,
siis Ta võtab ja õnnistab seda. Õnnistab ja paljundab.
Ta õnnistab ja lisab nii,
et ka meie võime toita viis tuhat meest ja naist.
Nõnda on Ta teinud ka meie kooliga.
Seda teebki Jumala õnnistus.
Jumal ei oota sinult ega minult,
et meil oleks juba kõik valmis enne, kui võime Teda teenida.
Piibel ütleb, et ei tasu alahinnata väikeste alguste päevi.
Võib-olla on sul vaid üks and või oskus.
Tunned, et sa ei suuda midagi saavutada.
Aga kui Jumal õnnistab piskut, mida tahad Jumalariigile anda
või seda vähest, mida tahad teha,
siis korraga saab sellest vähesest palju.
Sellest see lugu räägibki.
Olen kohanud usklikke, kes mõtlevad,
et kui neil oleks kõik armuannid -
oleks mul vaid tervendamisand, tunnustähtede tegemise and jne.,
siis nad võiksid Jumalat teenida ja olla kasulikud.
Aga see ei käi nii.
Sa kõlbad Jumalale just sellisena, nagu Sa oled.
Mis sinu silmis on väike asi, on Jumala silmis kallihinnaline.
Võid hakata Jumalat teenima sellega, mis sul on praegu
ja Jumal lisab sellele. Olen seda mitu korda näinud.
Isegi selliseid asju, et keegi on palvetanud haigete eest,
ise sellesse uskumata, ometi teinud ususammu ja proovinud,
pannud Jumala Sõna kohaselt käed haige peale
ja korraga ongi haige saanud terveks. Seda teeb Jumala õnnistus.
Mäletate, Issand ütles Markuse 16:15
"Minge kõike maailma, kuulutage evangeeliumi kogu loodule!"
Luuka 9:3 "Ja ta ütles neile: Ärge võtke midagi teele kaasa,
ei saua ega pauna, ei leiba ega raha
ja ärgu olgu kellelgi kahte särki!"
Issand, seda ma küll ei taha!
Ma ei taha minna Su tööd tegema, kui mul pole valmis kõiki ressursse!
Issand, kui hakkan evangeeliumi kuulutama,
tahan veoautotäit varustust! Ma ei saa ju muidu minnagi!
Aga Issand ütleb Heebrea 10:38 hoopis: "Aga minu õige jääb usust elama,
kui ta taganeb, siis ei ole minu hingel temast head meelt.”
Aga meie ei ole need, ja ära ka sina ole, kes taganevad hukatuseks,
vaid need, kes usuvad ja päästavad hinge."
Kui paneme käe adra külge ja läheme teele,
siis me ei vaata tagasi.
Me ei ole nagu Loti naine, kes pööras pilgu tagasi linna vaatama.
Temast sai soolasammas.
Me ei ole nagu Iisraeli rahvas, kelle Issand vabastas orjusest,
et nad saaksid minna tõotatud maale,
aga nad nägid, et see ei käi nii lihtsalt ja hakkasid nurisema,
et tahavad tagasi Egiptuse liha ja töö juurde.
Olin küll ori, aga see oli sellegipoolest töökoht.
Me ei ole sellised.
Oleme nagu Joosua ja Kaaleb - me läheme sisse
ja vallutame tõotatud maa, mis meile on lubatud.
Neid lugusid on Piiblis palju, nagu see lugu üksikemast.
Nii meie kui Jumal tahame sind tõesti julgustada.
Soomes on palju üksikvanemaid,
kes võitlevad algul tõeliselt raskete olukordadega.
Aga Jumal on sinu keeruliste olukordade keskel.
Teine lugu, mida näiteks tuua, on Iisakist.
See on tõeliselt julgustav lugu.
Lugu sellest, mida Jumal võib teha, kui olukorrad on täiesti võimatud.
Mida Jumala õnnistus võib korda saata.
Iisak oli asunud elama oma esiisade maale Kaananisse.
Kõik läks hästi, kuni maale tuli nälg nagu Aabrahamigi ajal.
Täpselt nagu ka tema esiisa, otsustas Iisak minna Egiptusesse.
Ta mõtles kindlasti , et seal oleks alati vilja ja toitu ka tema jaoks.
Aga sinna rännates ütles Jumal: "Ei!"
See lugu on kirjas 1 Moosese 26 peatükis.
Jumal ütles siis: "Ei! Ära mine Egiptusesse,
jää sellele maale. Siis ma tõesti õnnistan sind."
Iisak oli sõnakuulelik.
Ime küll, aga salmist 12 loeme: "Ja Iisak külvas seal maal
ja sai sel aastal sajakordselt, sest Issand õnnistas teda."
Maal on näljahäda, kuid Iisak külvab viimased terad maha
ja Jumal õnnistas teda ning andis sajakordse saagi.
Nagu jüngrite viis leiba ja kaks kala.
Jumal õnnistas seda ja sellest piisas viiele tuhandele.
Lesknaine, kes võttis viimase õli -
kannud said täis ja ta suutis ära maksta kõik oma võlad.
Iisak külvas ja sai sajakordse saagi.
Isegi nii, et ta sai rikkamaks kõigist selle piirkonna inimestest ja kuningaist.
Nood hakkasid teda lausa kadestama.
1 Moosese 26:28 ütleb:
Me näeme selgesti, et Issand on sinuga.
Seepärast me ütleme:
Olgu meie vahel vanne, meie ja sinu vahel,
ja me teeme sinuga lepingu."
Kui uurid seda lugu, siis näed, et algul nad varastasid Iisaki kaevu,
mis aitas seda üliküllust toota. Vett on ju teadagi vaja.
Iga kord, kui nad talt kaevu varastasid, kaevas ta uue ja sai jälle vett.
Lõpuks nad nägid, et sellel mehel on midagi, mida neil pole.
Tema peal on õnnistus!
Selle mehega tasub teha liit, et õnnistusest osa saada.
Räägin ühest Austraalia abielupaarist uskumatu loo.
Just selle kohta, kuidas Jumal võib kustutada äkitselt kõik võlad.
See paar oli otsustanud teha kõik, et võlgadest vabaneda.
Neil oli veel 40 000 AUD võlga.
Ühel koosolekul nad palvetasid,
et Jumal aitaks neil sellest viimasest võlast vabaneda.
Jutlustaja julgustas neid uskuma,
et Jumalale pole ka selline olukord võimatu,
kuigi inimestele tundub see võimatuna.
Vist lausa järgmisel päeval helistas nende pangajuhataja neile.
See lugu juhtus üsna hiljuti.
Pangajuhataja helistab ja ütleb,
et nende kontole on eksikombel kantud tohutu suur rahasumma.
Veel ei teatud, kes seda tegi.
Neil keelati oma kontot ja pangakaarte kasutada.
Aga mis siis, kui on vaja sularaha?
Aga pangajuhataja käskis ikkagi oodata.
Nad ootasid ja peagi helistas pangajuhataja tagasi ning teatas,
et rahade omanik leiti üles.
See isik tahab nendega rääkida, kui tohib anda telefoninumbri.
Pere ei näinud selles halba ja siis üks mees helistabki ja ütleb:
"Ma olen eriti rikas mees.
Kandsin kogemata teie kontole raha ja soovin seda heastada."
Kuigi midagi hullu ju ei juhtunud.
Ta oli siiski resoluutne ja küsis:
"Kas teil on mõni võlg, mille võiksin ära maksta?"
Pere ütles: "Te ei pea seda tegema!"
Aga mees nõudis resoluutselt: "Kas teil on mõni maksmata võlg?"
Abielupaar vastas, et neil on see 40 000 AUD suurune võlg.
Mees ütles: "Sellest hetkest seda võlga enam pole - ma maksan selle ära."
Nad pääsesid võlgadest vabaks. Mõelda vaid!
Selline ongi Jumal.
See pole Piiblis olev 2000 aastat vana lugu,
vaid tõestisündinud lugu tänapäeva inimestest,
kes elavad sama Jumalaga,
kes võib teha samasuguseid imesid ja teebki!
Tähtis on siin mõista, et me ei või kunagi välja mõelda,
millisel moel Jumal seda teeb.
Pole mõtet vaevatagi pead sellega, kuidas Jumal mind sellest päästab.
Ka see abielupaar poleks võinud kunagi välja mõelda,
et mõni miljonär kannab kogemata raha nende kontole
ja asjad saab sedasi korda.
Sellised mõtted on kasutud.
Aga sa võid uskuda, et sul on sama Jumal ja Tema teeb imesid.
Lase Tal teha see omal viisil. Meil on sama Jumal.
Viimase 15 aasta jooksul, kui oleme Issandat järginud,
on Ta hoolitsenud meie eest üleloomulikul moel.
Nädal nädala ja kuu teise järel.
Alguses arvasime, et Issand hoolitseb vaid alguses meie eest nii
ja küllap peame peagi leidma viisi,
kuidas ise kuidagi elatist teenida ja üritada ise hakkama saada.
Miski ei õnnestunud, kuni me lõpuks taipasime,
et Issand on tõesti meie vajaduste täitja. Ta hoolitsebki meie eest.
Tema ongi allikas, Tema tahabki tuua meile hea elu
nädalast nädalasse, kuust kuusse ja aastast aastasse.
Kogu aeg. Talle meeldib hoolitseda meie eest.
Nüüd teeme nii. Võtame kõik meie tühjad anumad -
kõik palvesoovid, mis sul on;
asjad, mis sulle muret teevad ja kõik võimatud olukorrad
ning viime need koos
Taeva ja maa Looja ette.
Kas sobib? - Aamen.
Tänu, Issand, et oled siin koos meiega
ja tänu, Issand, et Taevas on avatud.
Sa oled surnud meie eest
ja Sinu ja meie vahel ei ole mingisuguseid takistusi.
Saame tulla täie julgusega otse Su armutrooni ette.
Issand, me toome nüüd oma tühjad anumad ja vajadused
Sinu palge ette
ja palume, et Sa hakkaksid neid täitma ja tegema imesid!
Tänu, Issand, et imed hakkavad sündima
inimeste eludes just praegu.
Tänu, Isa, et inglid hakkavad tegutsema
ja see muudab Jeesusse nimel erinevaid olukordi
ja erinevaid asju inimeste eludes.
Tänu Issand Sinu imede eest igas eluvaldkonnas.
Jeesuse nimel. Aamen.
Tunnen, kuidas Issand tahab sind julgustada ja öelda:
Ära vaata olukordadele, vaid vaata minu peale!
Mina olen sinu tervendaja, olen sinu varustaja
ja ma tõesti vastan sulle!
Aamen.
Jumal tahab vastata meie palvetele ja sellest räägime järgmine kord.
Tänane osa on läbi, aga sellega elu veel ei lõppe.
Elu läheb edasi. Ja ka TV7 tahab jätkata.
TV7-l pole küll probleeme, aga kui soovid külvata sellesse,
et TV7 töö võiks laieneda
ja kasvada üle riigipiiride veel enam, kui tänasel päeval,
siis võid külvata TV7 töösse.
Võid annetada 7 eurot, helistades telefonil 900 1777,
või teha ülekande ekraanile ilmuvail TV7 kontonumbritel.
Kuulutan Jeesuse nimel sinu ellu imelisi muudatusi,
sest Jumala õnnistus on sinu üle! Aamen.
TV7 annetustelefon 900 1777 (7 eur) Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin